Tungsten karbida

Tungsten karbida ialah sebatian kimia tungsten dengan formula kimia WC. Sebatian ini pada asalnya merupakan serbuk berwarna kelabu, tetapi diproses melalui penyinteran untuk menghasilkan pepejal WC yang digunakan dalam bidang industri.

Tungsten karbida memiliki modulus Young setinggi 550 GPa, menandakan sebatian ini dua kali lebih kukuh berbanding keluli. Tambahan itu, kekerasan sebatian ini boleh dibandingkan dengan korundum, α-Al2O3. Sebatian ini biasanya digunakan dalam jentera-jentera industri, alat pemotongan dan pelelas disebabkan oleh sifat-sifat ini.

Penghasilan 

Tungsten karbida dihasilkan melalui tindak balas antara logam tungsten dengan karbon pada suhu 1400 ke 2000 °C. Selain itu, terdapat tindak-tindak balas yang boleh membentuk tungsten karbida melalui teknik pengendapan wap kimia yang ditemui, iaitu:

 Tindak balas tungsten heksaklorida dengan hidrogen dan metana pada suhu 670 °C.

WCl6\ + H2\ + CH4 -> WC\ + 6 HCl

 Tindak balas tungsten heksafluorida dengan hidrogen dan metanol pada suhu 350 °C.

WF6\ + 2 H2\ + CH3OH -> WC\ + 6 HF\ + H2O

Dalam kedua-dua tindak balas, hidrogen bertindak sebagai agen penurun manakala metana dan metanol merupakan sumber karbon.

Rujukan

Pautan luar 
 

Karbida
Sebatian tungsten